Knut Jungbohn Clement

Knut Jungbohn Clement (Norddorf (op Amrum), 4 desimber 1803http://books.google.de/books?id=0nx-GUm-0OIC&pg=RA2-PA473&lpg=RA2-PA473&dq=Knut+Clement+Amrum&source=web&ots=Nf07T11tlN&sig=_VTcgw07ooo24j7I8dp0v2VwTbI&hl=de&sa=X&oi=book_result&resnum=5&ct=result - Bergen (Nij-Jersey), 7 oktober 1873Yale University) wie in Deensk skriuwer, taalwittenskipper en Frysk nasjonalist. 

 Libben 
Nei syn skoallejierren waard er learaar oan in folksskoalle, studearre doe yn Kiel en Heidelberch filosofy, skiednis en taalwittenskippen, bereizge yn 1836 West-Jeropa en wie fan 1841–1848 partikulier dosint yn Kiel, dêr't er sprekbeurten oer taalkunde hâlde dêr't moai wat minsken op ôf kamen. Letter wenne er yn Hamburch as meiwurker oan de Börsenhalle. Yn syn wurk behertiget er de belangen fan Sleeswyk-Holstein, foaral dy fan de Friezen. Syn wurk is net frij fan rasistyske oertsjûgings.http://www.grenzlandportal.eu/default.asp?objtype=artikel1&func=showdetail&id=2091&ilanguage=tysk&menuItem=menuItemA_a_7421_a_&curMenu=A Foaryn Clement syn boek  Die Lebens- und Leidensgeschichte der Friesen (1845) stiet de spreuk Lewer duad üs Slaav! (Frysk: „Leaver dea as slaaf“), dy't ek yn it wapen fan Noard-Fryslân kaam is en ek fierders yngong fûn hat ûnder Fryske Bewegers.Geschichte und Kultur Nordfrieslands, op 15 febrewaris 2010 Ut reden fan syn krewearjen foar Noard-Fryslân krige er lykwols nea de wittenskiplike posysjes dêr't er wol op hope hie, net yn Dútslân en net yn Denemark. H. Sytsta en T. R. Dykstra hawwe kontakt mei him hân. 

Mei de publikaasje Der Zustand der Nordseeküste Schleswig-Holsteins hat Clement him ynset foar de bou fan fjoertuorren, tige ta begrutsjen fan de doetiidske strânfâden, dy't harren ynkommen út bergingspremys en bûtsikerij hellen. De bou fan de Amrumer fjoertoer giet op syn wurk werom.http://www.leuchttuerme.de/04/0198b1946112c731c/nordsee/0198b194620a42c28/0198b19463136aa55.html

Hy sette teffens sette wurk fan de Halbertsma's oer yn it Heechdútsk.

 Wurk (kar-út) 
 Die nordgermanische Welt und ihre geschichtlichen Anfänge. Kopenhagen 1840
 Die Lex Salica. Mannheim 1843
 Die Lebens- und Leidensgeschichten der Friesen. Kiel 1845
 Der Franzos und seine Sprache. Frankfurt 1848 
 Das wahre Verhältnis der südjütischen Nationalität und Sprache. Hamburch 1849
 Weissagung der Friesin Hertje vor 450 Jahren. 1850
 Schleswig, das urheimische Land des nichtdänischen Volkes der Friesen und Angeln. Hamburch 1861
 Der Zustand der Nordseeküste Schleswig-Holsteins. 1865
 Die Lombarden und ihre Eiserne Krone. Hamburch 1866
 Die dänische Schriftsprache und die nordschleswigische Volkssprache. 1869
 Forschungen über das Recht der salischen Franken. Berlyn 1876

 Ferskate reisbeskriuwingen

Kategory:Noardfrysk taalaktivist
Kategory:Noardfrysk wittenskipper
Kategory:Noardfrysk skriuwer
Kategory:Deensk aktivist
Kategory:Deensk taalkundige
Kategory:Deensk publisist
Kategory:Dútsk aktivist
Kategory:Dútsk taalkundige
Kategory:Dútsk publisist
Kategory:Amerikaansk aktivist
Kategory:Amerikaansk taalkundige
Kategory:Amerikaansk publisist
Kategory:Amerikaansk persoan fan Noardfrysk komôf
Kategory:Persoan berne yn 1803
Kategory:Persoan stoarn yn 1873